**Ministru kabineta noteikumu projekta “Noteikumi Covid-19 krīzes skartajiem komersantiem apgrozījuma krituma no nomas kompensācijai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi Covid-19 krīzes skartajiem komersantiem apgrozījuma krituma no nomas kompensācijai” (turpmāk -MK Noteikumu projekts) mērķis ir noteikt tāda atbalsta pieteikšanas, aprēķināšanas un saņemšanas nosacījumus, kas paredzēts tirdzniecības centru īpašniekiem nomas ieņēmumu krituma kompensācijai.  MK Noteikumu projekts stāsies spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts izstrādāts pēc Ekonomikas ministrijas iniciatīvas, balstoties uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020. gada 6. novembrī atkārtoti izsludināta ārkārtējā situācija un sabiedrības veselības un dzīvības aizsardzībai ir noteikti dažāda veida ierobežojumi, kas negatīvi ietekmē nodokļu maksātāju spēju nodrošināt tādu saimniecisko darbību, kādu to varēja īstenot pirms ārkārtējās situācijas izsludināšanas. Ieilgstot Covid-19 izraisītajai nedrošībai un atkārtoti noteiktajiem ierobežojumiem Covid-19 izplatības mazināšanai tiek ierobežota ne tikai komersantu pelnīt spēja, bet arī tiek krasi samazināta to iespēja segt saimnieciskajā darbībā tekošos maksājumus, piemēram, telpu nomas maksu. Līdz ar to īpaši svarīgi no valsts puses sniegt atbalstu, kas palīdz Covid-19 krīzes skartajiem tirdzniecības centriem segt nomas ieņēmumu kritumu.  MK Noteikumu projekts izstrādāts ievērojot to, ka Pagaidu regulējums paredz sniegt atbalstu uzņēmējiem krīzes situācijas seku novēršanai. Līdz ar to ir izstrādāts MK Noteikumu projekts, kura mērķis ir atbalstīt uzņēmējus, kuru īpašumā ir tirdzniecības centri, kuri pilnībā vai daļēji nav saņēmuši nomas maksu no nomniekiem. Atbalsts ir paredzēts nomas ieņēmumu krituma kompensācijai, lai segtu operacionālās izmaksas (komunālie maksājumi (tai skaitā elektrības, ūdens un siltuma apgāde), nekustamā īpašuma nomas, saistību maksājumus, ārpakalpojumu izmaksas un citas saimnieciskās darbības izmaksas).  MK Noteikumu projekts nosaka kritērijus, kurus piemēro Covid-19 infekcijas izplatības seku pārvarēšanas likuma ietvertajā atbalstā, kas paredz šādu atbalstu nomas ieņēmumu krituma kompensācijai.  Šī MK Noteikumu projekta izpratnē par tirdzniecības centru uzskata ēku, kas ir iekārtota pastāvīgai un sistemātiskai tirdzniecībai un tās kopējā tirdzniecībai atvēlētā platība vismaz 7 000 m2 un kurā atsevišķās tirdzniecības vietās darbojas vismaz pieci tirdzniecības dalībnieki vai pakalpojuma sniedzēji.  Tirdzniecības vietām noteiktie ierobežojumi COVID-19 krīzes ietvaros un atbalsta mehānisma trūkums ietekmē ne tikai pašas tirdzniecības vietas, bet arī iznomātājus, loģistikas uzņēmumus, ārpakalpojumu sniedzējus un šo visu uzņēmumu darbiniekus. Tirdzniecības centra veikalos, kas ir slēgti noteikto ierobežojumu dēļ, atrodas nomnieku preces un īpašums, līdz ar ko, nav iespējams atslēgt apkuri vai atteikties no apsardzes pakalpojumiem, par kuriem nomniekiem tāpat būs jāmaksā. Masīvi pārrāvumi nomnieku un iznomātāju maksājumu ķēdē ļoti ietekmē iespēju atjaunot uzņēmējdarbību pārredzamā termiņā kā no telpu īpašnieku, tā no telpu lietotāju puses. Tirdzniecības sektorā (un ar to saistītajā izklaides, pakalpojumu sektorā) šāda iespēja objektiem, kas ir īpaši pielāgoti cilvēku plūsmai radītam biznesa modelim, ir īpaši apgrūtinoša. Nozares sniegtā informācija liecina, ka tirdzniecības centra īpašnieki saņem nomnieku vienpusējus paziņojumus par nomas maksas maksājumu pārtraukšanu, pieprasījumus un lūgumus pēc nomas maksas pilnīga atbrīvojuma vai ievērojamām atlaidēm. Atskaitot banku filiāles, būtiskas atlaides iznomātājiem ir pieprasījuši visi nomnieki. Nevarot prognozēt finansiālu atbalstu no  valsts, līdz pat 80% nomnieku nenorēķinās par nomu un objekta uzturēšanas pakalpojumiem pilnībā vai daļēji. Tāpat nozares pārstāvji ir snieguši informāciju, ka tirdzniecības centra īpašnieki lielākajai daļai nomnieku ir piešķīruši nomas maksas atlaidi.  Balstoties uz saņemtajām nozares pārstāvju vēstulēm situācija tirdzniecības centros ir kritiska un nomas ieņēmumi turpina samazināties, martā sasniedzot jau mīnus 60% atzīmi (februārī bija -57%). Kā nozares dati liecina, ka apgrozāmo līdzekļu grants iznomātājus nesasniedz vai sasniedz ļoti ierobežotā apmērā un tirdzniecības infrastruktūra ir ļoti tuvu maksātnespējas situācijai.  Tirdzniecības centra nomnieki un arī iznomātāji var kvalificēties atbalstam apgrozāmo līdzekļu plūsmas nodrošināšanai atbilstoši Ministru kabineta 2020.gada 10.novembra noteikumiem Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK noteikumi Nr.676). Ja MK noteikumu Nr.676 ietvaros piesakās iznomātāji, tie saņem ļoti minimālu atbalstu apgrozāmo līdzekļu plūsmas nodrošināšanai, ņemot vērā mazu nodarbināto skaitu, jo atbalstu minētajos noteikumos nosaka 60% apmērā no uzņēmuma bruto darba algas (tai skaitā arī veiktās darba devēja valsts sociālās apdrošināšanas obligātās iemaksas) kopsummas, līdz ar to nevar nosegt radušās operacionālās izmaksas, kā arī ārpakalpojumu izmaksas un saistību maksājumus, tajā skaitā saistību maksājumus.  Nomnieki atbalstu, ko saņēmuši apgrozāmo līdzekļu plūsmas nodrošināšanai, to tērē ne tikai nomas maksas segšanai, līdz ar to veidojas situācija, ka nomas maksa netiek samaksāta pilnībā vai daļēji.  Ekonomikas ministrijā ir saņemta nozares informācija, kurā identificējams Latvijas lielāko tirdzniecības centru ieņēmumu kritums. Tirdzniecības centru saņemtais atbalsts MK noteikumu Nr.676 ietvaros attiecīgi nenosedz tirdzniecības centra investīcijas, tādēļ ir nepieciešams papildus atbalsts šo noteikumu ietvaros.  **Kritēriji atbalsta saņemšanai**  Atbalstu piešķir Latvijas Investīciju un attīstības aģentūra (turpmāk – LIAA).  Uz atbalstu var pretendēt komersanti, kuri atbilst šādiem kritērijiem:   * kas atbilst sīkā (mikro), mazā un vidējā uzņēmuma definīcijai, kura noteikta Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), I pielikuma, vai lielā uzņēmuma definīcijai, kura noteikta Komisijas regulas Nr. 651/2014 2. panta 24. punktā; * kuram konkrētā tirdzniecības centra kopējais apgrozījuma kritums no nomas Covid-19 krīzes ietekmē ir vismaz 30%,ņemot vērā izrakstītos rēķinus un kredītrēķinus ( 2020. gada decembra un 2021. gada janvāra, februāra un marta izrakstītie rēķini kopsummā salīdzinot ar 2019. un 2020. gada attiecīgo mēnešu izrakstītajiem rēķiniem vai, ja tirdzniecības centrs savu darbību ir sācis 2020. gadā, tad 2021. gada janvāra un februāra izrakstītie rēķini kopsummā salīdzinot ar 2020. gada novembra un decembra izrakstītajiem rēķiniem kopsummā); * kuram uz iesnieguma iesniegšanas dienu nav VID administrēto nodokļu (nodevu) parāds, kas kopsummā pārsniedz 1000 *euro,* izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.   Komersantam pēc lēmuma par atbalsta saņemšanu ir aizliegts veikt pārrēķinus izrakstītajiem rēķiniem vai izrakstīt papildus rēķinus par nomas maksu par 2020.gada decembri un 2021. gada janvāri, februāri un martu no tirdzniecības centra nomniekiem. Komersants izrakstīto rēķinu par nomu uzskaita ieņēmumos, līdz attiecīgi tiek veikts nomas maksas ieņēmumu aprēķins, kā rezultātā tiek aprēķināts atbalsts. Noteikumi paredz kompensēt apgrozījuma kritumu no nomas, ko pierādīs iesniegtie izrakstītie rēķini, kur būs redzams, ka īpašnieks ir piešķīris atlaidi nomas maksai, tādējādi būs redzams apgrozījuma kritums no nomas. Attiecīgi šo noteikumu ietvaros mēs kompensējam piešķirto atlaidi jeb apgrozījuma kritumu no nomas.  Piemēram, komersants ir piešķīris nomniekam atlaidi nomas maksai un attiecīgi izrakstījis rēķinu, nomnieks to nav apmaksājis, savukārt komersants ir saņēmis atbalstu šo noteikumu ietvaros. Komersants nedrīkst veikt pārrēķinu vai izrakstīt papildus rēķinu par to daļu, par ko piešķīris atlaidi, savukārt var pieprasīt to daļu, par kuru izrakstīts rēķins un nomnieks to nav apmaksājis**.**  Atbalstam būs tiesīgi pieteikties uzņēmēji, kuriem uz iesnieguma iesniegšanas dienu nav VID administrēto nodokļu (nodevu) parāds, kas kopsummā pārsniedz 1000 *euro*, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.  LIAA pārbauda atbilstību VID datu bāzē pēdējā aktualizācijas datumā pirms iesnieguma iesniegšanas esošo informāciju par nodokļu parādiem.  Savukārt, ja uz iesnieguma iesniegšanas dienu atbilstoši VID publiskajā datubāzē iekļautajai informācijai uzņēmējam ir nodokļu (nodevu) parāds, kuru nodokļu maksātājs līdz iesniegumu iesniegšanas dienai ir nomaksājis vai ar VID vienojies par labprātīgu nodokļu nomaksu, tad, iesniedzot iesniegumu, pievienojama informācija, kas minēto apstiprina. Piemēram, izziņu no VID elektroniskās deklarēšanas sistēmas par aktuālajiem nodokļu parādiem uz iesnieguma iesniegšanas brīdi. Proti, ja tādu nebūs, tad izziņā būs norādīts, ka šajā datumā nodokļu maksātājam nav VID administrēto nodokļu (nodevu) parādu. Savukārt, ja nodokļu maksātājs ir vienojies par labprātīgu nodokļu nomaksu, tad šādu informāciju nodokļu maksātājs norāda iesniegumā, papildu apliecinājumu par minēto faktu neiesniedzot. Proti, tā kā šāda informācija tiek iekļauta VID administrēto nodokļu (nodevu) parādnieku datubāzē, tad pie nākamajā aktualizācijas datuma šāda informācija publiski būs pieejama.  **Atbalsta apmērs**  MK Noteikumu projekts paredz, ka atbalsta apmērs ir 15 *euro* par katru tirdzniecības centra ēkas kadastrālās uzmērīšanas lietā norādītās kopējās platības m2, nepārsniedzot faktisko ieņēmumu krituma apmēru. Atbalstu Latvijas Investīciju un attīstības aģentūra piešķir, ievērojot, ka Pagaidu regulējuma ietvaros piešķiramā ierobežota apjoma atbalsta apmērs vienam uzņēmumam un ar to saistīto personu grupai nepārsniedz 1 800 000 euro (pirms 2021.gada 30.jūnija atbalsta saņēmēja un ar to saistīto personu grupas atmaksātais ierobežota apjoma atbalsts netiek ņemts vērā šajā punktā noteiktajā ierobežota apjoma atbalsta apmērā). Ja komersants ir saistīto personu grupā, atbalstu piešķir, ievērojot komersantu iesniegumu iesniegšanas secību, lai nodrošinātu, ka saistīto personu grupā netiek pārsniegts šo noteikumu ietvaros maksimālais atbalsts. Atbalstam komersants var pieteikties vienu reizi par kopējo tirdzniecībai platību, izņemot stāvlaukumu platību. Ja uzņēmums vienreiz ir saņēmis atbalstu, tad otrreiz pieteikties uz šo pašu atbalstu nevar. Ja LIAA ir pieprasījusi no komersanta papildus informāciju līdz konkrētam datumam, tad komersants tos drīkst iesniegt un tas netiek uzskatīts kā otrreizējs pieteikums.  Atsauce uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) projekta 9.punktā un 11.8.apakšpunktā ietverta vadoties no Eiropas Komisijas prasības, lai piešķirtu atbalstu privātpersonām. Tādēļ šāda atsauce ir veidojama izņēmuma gadījumā, ievērojot Eiropas Komisijas prasības, kā arī privātpersonu intereses Covid-19 laikā.  Nozares dati liecina, ka to uzkrātais zaudējumu apmērs Covid-19 ierobežojumu iespaidā kopš 2020.gada decembra ir 31,2 *euro* par m2. Ņemot vērā nozares iesniegtos datus un tirdzniecības centru īpašnieku saņemtos iesniegumus Ekonomikas ministrijā, Ekonomikas ministrija nosaka, ka kompensējamais atbalsts ir puse no negūtajiem ieņēmumiem, līdz ar to nosaka atbalstu 15 *euro* apmērā par katru tirdzniecības centra kadastrālās uzmērīšanas lietā norādītās kopējās platības m2.  Ar saistīto personu grupu saprot ir komersanti, kas atbilst Komisijas regulas Nr. 651/2014 I pielikuma 3. panta 3. punktā noteiktajai saistīto uzņēmumu definīcijai, t.i., saistīti uzņēmumi ir uzņēmumi, kuru starpā pastāv kādas no šeit norādītajām attiecībām:  a) uzņēmumam ir akcionāru vai dalībnieku balsstiesību vairākums citā uzņēmumā;  b) uzņēmumam ir tiesības iecelt vai atlaist pārvaldes, vadības vai uzraudzības struktūras dalībnieku vairākumu citā uzņēmumā;  c) uzņēmumam ir tiesības īstenot noteicošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;  d) uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem uzņēmuma akcionāriem vai dalībniekiem.  Lai pieteiktos atbalstam, komersants līdz 2021. gada 15.maijam elektroniski iesniedz LIAA attiecīgu iesniegumu, kas parakstīts ar drošu elektronisko parakstu un apliecināts ar laika zīmogu, vai iesniedz bez droša elektroniskā paraksta valsts pārvaldes pakalpojumu portālā [www.latvija.lv](http://www.latvija.lv), kurā norāda: komersanta nosaukumu, nodokļu maksātāja reģistrācijas numuru, e-pasta adresi, kontu, kas atvērts kredītiestādē vai pie maksājumu pakalpojuma sniedzēja, NACE 2.red.klasifikācija kodu, atbalstam pieprasīto summu, informāciju par 30% apgrozījuma kritumu no nomas (izrakstītie rēķini, līgumi), pamatojošos dokumentus, kas apliecina tirdzniecības centra tirdzniecības platības kvadratūru, tajā skaitā kadastra numuru, apliecinājums, ka komersants neveiks pārrēķinus izrakstītiem rēķiniem vai neizrakstīts papildus rēķinus par nomas maksu par 2021.gada janvāri, februāri un martu no tirdzniecības centra nomniekiem un apliecinājums, ka komersants iepriekš nav saņēmis, kā arī neplāno pieteikties citam atbalstam par vienām un tām pašām attiecināmajām izmaksām.  Vienlaikus ar iesniegumu komersantam jāiesniedz viens no šādiem apliecinājumiem:   1. komersants atbilst sīkā (mikro) vai mazā uzņēmuma definīcijai Komisijas regulas Nr. 651/2014 I pielikuma 3. panta 3. punkta izpratnē. Vienlaikus komersants iesniedz informāciju, kas ļauj pārliecināties par tā atbilstību šo noteikumu 20.3. punktā minētajām prasībām; 2. komersants atbilst vidējā vai lielā uzņēmuma definīcijai Komisijas regulas Nr. 651/2014 I pielikuma 3. panta 3. punkta izpratnē. Vienlaikus komersants iesniedz informāciju, kas ļauj pārliecināties par tā atbilstību šo noteikumu 20.2. punktā minētajām prasībām.   Tāpat komersantam ir jāsniedz aizpildīta deklarācija par komercsabiedrības atbilstību mazajai (sīkajai) vai vidējai komercsabiedrībai, ja nepieciešams, kā arī iepriekš saņemtā un plānotā atbalsta apmēru, kas izsniegts saskaņā ar Pagaidu regulējuma 3.1. sadaļu, tā piešķiršanas datumu, atbalsta sniedzēja nosaukumu un normatīvos aktus, saskaņā ar kuriem atbalstu piešķir vai plāno piešķirt, atbalsta instrumentu un, ja attiecināms, atmaksātā ierobežota apjoma atbalsta apmēru.  MK Noteikumu projektā ir paredzēts, ka komersants nodrošina dokumentu glabāšanu 10 gadus no dienas, kad tam piešķirts atbalsts. Komersantam ir jāglabā visi dokumenti, kas saistīti ar iesniegumā norādīto informāciju un visiem tā pielikumiem (tajā skaitā, apliecinājumi, līgumi, rēķini un cita saistošā informācija), kā arī LIAA lēmumi.  LIAA, izvērtējot saņemto iesniegumu, pārliecinās par komersanta atbilstību Noteikumu projektā noteiktajiem kritērijiem un pieņem lēmumu par atbalsta sniegšanu.  **Atbalstu nepiešķirs šādos gadījumos:**   * ja komersantam, kuram iesnieguma iesniegšanas dienā ir VID administrēto nodokļu (nodevu) parādi, kas kopsummā pārsniedz 1000 *euro*, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums; * vidējam vai lielam komersantam, kurš jau uz 2019. gada 31. decembri bija un uz atbalsta piešķiršanas brīdi ir uzskatāms par nonākušu grūtībās atbilstoši Komisijas regulas Nr. 651/2014 2. panta 18. punkta definīcijai; * sīkajam (mikro) vai mazajam komersantam, ja tas vienlaikus atbilst šādām pazīmēm: * tas 2019. gada 31. decembrī jau bija nonācis grūtībās atbilstoši Komisijas regulas Nr. 651/2014 2. panta 18. punktā minētajai definīcijai; * tam uz atbalsta piešķiršanas brīdi ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process, vai tas ir saņēmis glābšanas atbalstu un joprojām nav atmaksājis aizdevumu vai atsaucis garantiju, vai tas ir saņēmis pārstrukturēšanas atbalstu un uz to joprojām attiecas pārstrukturēšanas plāns. Eiropas Komisijas paziņojuma "Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē. * ārzonā reģistrētas juridiskām personām vai personu apvienībām, vai Latvijā reģistrētām juridiskām personām, kurās vairāk nekā 25 procenti kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība; * kredītiestādēm un finanšu iestādēm.   MK Noteikumu projekta ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu. Ja komersants vienlaikus darbojas vienā vai vairākās nozarēs vai veic citas darbības, kas ietilpst šo noteikumu 17.5. apakšpunktā minētajās nozarēs, tas nodrošina šo nozaru darbību vai izmaksu nodalīšanu no darbībām, kurām atbalsts tiek piešķirts šo noteikumu ietvaros.  Atbalsta nepiešķiršanas gadījumi izriet no principa, ka atbalsts ir piešķirams “godīgam” un “likumpaklausīgam” nodokļu maksātājam.  Latvijas Investīciju un attīstības aģentūra publicē savā tīmekļvietnē 5 dienas pēc lēmuma par atbalsta piešķiršanu to komersantu sarakstu, kuri saņēmuši atbalstu nomas ieņēmumu krituma kompensācijai, lai pārvarētu Covid-19 krīzes izraisītās sekas, norādot komersanta nosaukumu, reģistrācijas numuru un piešķirto atbalsta apmēru.  MK Noteikumu projekta 20.punkts nosaka valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, ņemot vērā Eiropas Savienības tiesas 2019. gada 5. marta spriedumu Lietā C349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus*, *Majandus* ‑ *ja Kommunikatsiooniministeerium****[[1]](https://euc-word-edit.officeapps.live.com/we/wordeditorframe.aspx?ui=en-us&rs=en-us&wopisrc=https%3A%2F%2Fekmin-my.sharepoint.com%2Fpersonal%2Fkristaps_soms_em_gov_lv%2F_vti_bin%2Fwopi.ashx%2Ffiles%2F8a6e2fa4f402460aa548d6ca720859b9&wdenableroaming=1&mscc=1&wdodb=1&hid=af7ed32d-f2c6-ef92-2da7-85c58fbf8d74-3634&uiembed=1&uih=teams&hhdr=1&dchat=1&sc=%7B%22pmo%22%3A%22https%3A%2F%2Fteams.microsoft.com%22%2C%22pmshare%22%3Atrue%2C%22surl%22%3A%22%22%2C%22curl%22%3A%22%22%2C%22vurl%22%3A%22%22%2C%22eurl%22%3A%22https%3A%2F%2Fteams.microsoft.com%2Ffiles%2Fapps%2Fcom.microsoft.teams.files%2Ffiles%2F406223751%2Fopen%3Fagent%3Dpostmessage%26objectUrl%3Dhttps%253A%252F%252Fekmin-my.sharepoint.com%252Fpersonal%252Fkristaps_soms_em_gov_lv%252FDocuments%252FEM%252F2020.gads%252FCOVID%2520kr%25C4%25ABze%252FNovembra%2520atbalsts%252FEMAnot_041120_atbalsts.docx%26fileId%3D8A6E2FA4-F402-460A-A548-D6CA720859B9%26fileType%3Ddocx%26ctx%3DfileLink%26scenarioId%3D3634%26locale%3Den-us%26theme%3Ddefault%26version%3D20200928023%26setting%3Dring.id%3Ageneral%26setting%3DcreatedTime%3A1604761638860%22%7D&wdorigin=TEAMS-ELECTRON.p2p.fileLink&wdhostclicktime=1604761638753&jsapi=1&jsapiver=v1&newsession=1&corrid=8c669b2f-1eda-4241-9b58-be81edec833d&usid=8c669b2f-1eda-4241-9b58-be81edec833d&sftc=1&accloop=1&sdr=6&scnd=1&hbcv=1&htv=1&hodflp=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected" \l "_ftn1)[[[1]](#footnote-2)](https://euc-word-edit.officeapps.live.com/we/wordeditorframe.aspx?ui=en-us&rs=en-us&wopisrc=https%3A%2F%2Fekmin-my.sharepoint.com%2Fpersonal%2Fkristaps_soms_em_gov_lv%2F_vti_bin%2Fwopi.ashx%2Ffiles%2F8a6e2fa4f402460aa548d6ca720859b9&wdenableroaming=1&mscc=1&wdodb=1&hid=af7ed32d-f2c6-ef92-2da7-85c58fbf8d74-3634&uiembed=1&uih=teams&hhdr=1&dchat=1&sc=%7B%22pmo%22%3A%22https%3A%2F%2Fteams.microsoft.com%22%2C%22pmshare%22%3Atrue%2C%22surl%22%3A%22%22%2C%22curl%22%3A%22%22%2C%22vurl%22%3A%22%22%2C%22eurl%22%3A%22https%3A%2F%2Fteams.microsoft.com%2Ffiles%2Fapps%2Fcom.microsoft.teams.files%2Ffiles%2F406223751%2Fopen%3Fagent%3Dpostmessage%26objectUrl%3Dhttps%253A%252F%252Fekmin-my.sharepoint.com%252Fpersonal%252Fkristaps_soms_em_gov_lv%252FDocuments%252FEM%252F2020.gads%252FCOVID%2520kr%25C4%25ABze%252FNovembra%2520atbalsts%252FEMAnot_041120_atbalsts.docx%26fileId%3D8A6E2FA4-F402-460A-A548-D6CA720859B9%26fileType%3Ddocx%26ctx%3DfileLink%26scenarioId%3D3634%26locale%3Den-us%26theme%3Ddefault%26version%3D20200928023%26setting%3Dring.id%3Ageneral%26setting%3DcreatedTime%3A1604761638860%22%7D&wdorigin=TEAMS-ELECTRON.p2p.fileLink&wdhostclicktime=1604761638753&jsapi=1&jsapiver=v1&newsession=1&corrid=8c669b2f-1eda-4241-9b58-be81edec833d&usid=8c669b2f-1eda-4241-9b58-be81edec833d&sftc=1&accloop=1&sdr=6&scnd=1&hbcv=1&htv=1&hodflp=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected" \l "_ftn1)*** Proti, tiek noteikts, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (atgūstamo procentu apmērs nevar būt pretrunā minētajam līdzvērtības un efektivitātes principam un tādējādi, nosakot atgūstamo procentu apmēru, ir jāievēro Eiropas Savienības tiesību normas.).  Atbilstoši Administratīvā procesa likuma 59.pantam, Latvijas Investīciju un attīstības aģentūra ir tiesīga pieprasīt no komersanta papildu vai precizējošu informāciju un dokumentus, ja vienlaikus ar iesniegumu nav iesniegta visa informācija un dokumenti, kas nepieciešami komersanta atbilstības atbalsta piešķiršanai izvērtēšanai. Latvijas Investīciju un attīstības aģentūrai ir tiesības noteikt papildu informācijas iesniegšanas termiņu, kā arī tiesības atteikt atbalsta piešķiršanu, ja informācija netiek sniegta. Visos gadījumos, ja nav iesniegta visa informācija un dokumenti, kas nepieciešami atbalsta piešķiršanas izvērtēšanai, Latvijas Investīciju un attīstības aģentūra nosaka papildu informācijas iesniegšanas termiņu. Ja informācija netiek sniegta noteiktajā termiņā, atbalsta piešķiršana tiek atteikta.  Latvijas Investīciju un attīstības aģentūra nodrošina atbalsta un informācijas uzskaiti. Minēto informāciju Latvijas Investīciju un attīstības aģentūra glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Eiropas Komisijā. Latvijas Investīciju un attīstības aģentūra nodrošina ikgadējā pārskata par sniegto atbalstu iesniegšanu Eiropas Komisijai. Tāpat Latvijas Investīciju un attīstības aģentūra nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām (Pagaidu regulējuma (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem 2020.gada 13.oktobrī un 2021.gada 28.janvārī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) 88.punkts) saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.  Par valsts atbalsta piešķiršanas brīdi tiek uzskatīta diena, kurā Latvijas Investīciju un attīstības aģentūra pieņem lēmumu par atbalsta piešķiršanu. Latvijas Investīciju un attīstības aģentūra lēmumu par atbalsta piešķiršanu pieņem atbilstoši Administratīvā procesa likuma 64.pantam.  MK Noteikumu projekts stājas spēkā ar brīdi, kad tie tiek publicēti oficiālajā izdevumā “Latvijas vēstnesis”. Vienlaikus lēmuma pieņemšana par atbalsta piešķiršanu tiek veikta tikai pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs MK Noteikumu projektā noteikto nomas maksas ieņēmumu krituma piedzīvojušos uzņēmējus – aptuveni 33 tirdzniecības centrus. Atbalsta mehānisma nodrošināšana ietekmēs Latvijas Investīciju un attīstības aģentūras darbību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz atbalstīt tirdzniecības centrus COVID-19 krīzes ietvaros, sniedzot atbalstu nomas ieņēmumu krituma kompensācijai.  Latvijā tirdzniecībā kopumā ir nodarbinātas 133 369 personas. Noteikumu projekta īstenošana nodrošinātu iespēju saglabāt darba vietas, kā arī nesamazināt nodokļu iemaksu valsts budžetā, kas tiek maksāts no nomas maksas par tirdzniecības telpām visā Latvijā - vidēji gadā PVN no nomas maksas vien sasniedz 58,5 miljonus eiro (summa iekļauj nodokļus par tirdzniecības centriem Rīgā un reģionos).  Noteikumu projektā ietvertā tiesiskā regulējuma īstenošana tiks nodrošināta Latvijas Investīciju un attīstības aģentūras esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 20 000 000 | 0 | 0 | 0 | 0 | 0 |
| 2.1. valsts pamatbudžets | 0 | 20 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -20 000 000 | 0 | 0 | 0 | 0 | 0 |
| 3.1. valsts pamatbudžets | 0 | -20 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | -20 000 000 | X | 0 | X | 0 | X |
| 5.1. valsts pamatbudžets | -20 000 000 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši būvju klasifikācijas noteikumiem telpu grupa 1230 ir vairumtirdzniecības un mazumtirdzniecības ēkas un vairumtirdzniecības un mazumtirdzniecības telpu grupa. Tirdzniecības centri ar galveno lietošanas veidu 1230 ar platību virs 7000 m2 ir 33.  Pēc Nekustamo īpašumu attīstītāju alianses sniegtās informācijas kopējā tirdzniecības platība ar 7000+ m2 ir 1 333 333,33 m2.    **Kopējais atbalsts šai ēku platībai ir 15\*1 333 333,33 = 20 000 000 *euro*.** | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem 2020.gada 13.oktobrī un 2021.gada 28.janvārī pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) (turpmāk – Komisijas paziņojums); * Komisijas 2004. gada 21. aprīļa Regula (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004); * Komisijas regula Nr. 651/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas paziņojums; 2. Komisijas regula Nr. 794/2004 3. Komisijas regula Nr. 651/2014 | | |
| A | B | C | D |
| Komisijas regulas Nr. 651/2014 2.pants 18.punkts | Noteikumu projekta 5.1. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 2.panta 24.punkts | Noteikumu projekta 5.1.apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 I pielikuma 3. panta 3. punkts | Noteikumu projekta 6.punkts | Ieviests pilnībā | Neparedz stingrākas prasības |
| Komisijas paziņojuma 22.punkta a) punkts | Noteikumu projekta 9., 11.8. un 21.punkts. | Ieviests pilnībā | Neparedz stingrākas prasības |
| Komisijas regulas Nr. 651/2014, 2 .panta 24.punkts | Noteikumu projekta 11.6.2. apakšpunkts | Ieviests pilnībā | Neparedz stingrākas prasības |
| Komisijas paziņojuma 22.punkta d) apakšpunkts | Noteikumu projekta 13.punkts | Ieviests pilnībā | Neparedz stingrākas prasības |
| Komisijas paziņojuma 22.punkta c, ca apakšpunkts un Komisijas regulas Nr. 651/2014 2.pants 18.punkts | Noteikumu projekta 18.2., 18.3 apakšpunkts | Ieviests pilnībā | Neparedz stingrākas prasības |
| Komisijas paziņojuma 20.punkta a) apakšpunkts | Noteikumu projekta 18.5. apakšpunkts | Ieviests pilnībā | Neparedz stingrākas prasības |
| Pagaidu regulējuma 23. punkts, Komisijas regulas Nr. 651/2014 I pielikuma 3. panta 3. punkts, | Noteikumu projekta 20.punkts | Ieviests pilnībā | Neparedz stingrākas prasības |
| Komisijas regulas Nr. 794/2004 10. un 11.pants | Noteikumu projekta 21.punkts | Ieviests pilnībā | Neparedz stingrākas prasības |
| Komisijas paziņojuma 91. punkts | Noteikumu projekta 22.punkts | Ieviests pilnībā | Neparedz stingrākas prasības |
| Komisijas paziņojuma 91. un 92.punkts | Noteikumu projekta 23.punkts | Ieviests pilnībā | Neparedz stingrākas prasības |
| Komisijas paziņojuma 88. punkts | Noteikumu projekta 24.punkts | Ieviests pilnībā | Neparedz stingrākas prasības |
| Komisijas paziņojuma 89. punkts | Noteikumu projekta 25.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju |  |  |
| Cita informācija | Nav |  |  |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmējus pārstāvošās institūcijas – Latvijas Tirdzniecības un rūpniecības kamera, Latvijas Darba devēju konfederācija, Nekustamo īpašumu attīstītāju alianse u.c. MK Noteikumu projekts skatīts finanšu ministra vadītajā vadības grupā, kurā tika konceptuāli atbalstīts. [[2]](#footnote-3) |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros. Nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E. Valantis**

1. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-2)
2. Izveidota saskaņā ar Ministru prezidenta 2020.gada 16.marta rīkojumu Nr.2020/1.2.1.-62 “Par vadības grupu Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam” [↑](#footnote-ref-3)